Hugmyndahús Grósku verður bráðum tilbúið í Vatnsmýrinni . Framkvæmdir við Grósku Hugmyndahús sem nú rís í Vatnsmýri eru langt komnar . Byggingafyrirtækið Arnarhvol sem er að stórum hluta í eigu Björgólfs Thor Björgólfssonar annast framkvæmdir . Verkefnið er hluti af Vísindagörðum HÍ og er unnið í samvinnu við skólann . Gróska mun hýsa öflug fyrirtæki . CCP verður með nýjar höfuðstöðvar á þriðju hæð hússins og er gert ráð fyrir að að þær opni í febrúar á næsta ári . Höfuðáhersla verður lögð á aðstæður til samskipta og tengsla , hvort sem það er innan hússins eða við fræðasamfélag háskólasvæðisins . Gróska er bygging sem ætlað er að hýsa gróðrarstöð hugmynda , þar sem öflug fyrirtæki dafna við hlið nýrri sprota . Einyrkjum og fyrirtækjum í nýsköpun , þróun og rannsóknum gefst kostur á að vera með aðstöðu í húsinu . Þá má geta þess að World Class mun opna í byrjun mars 2020 stórglæsilega 2000 fm heilsuræktarstöð á jarðhæð í nýbyggingu Grósku í Vatnsmýrinni við hlið Háskóla Íslands . Stöðin verður fullútbúin heilsuræktarstöð í heimsgæðaflokki eins og stöðvar World Class eru þekktar fyrir . Stöðin mun innihalda fullbúinn tækjasal með Life Fitness og Hammer Strength tækjum , hjólasal , heitan hóptímasal með infrarauðum hita í lofti og gólfi ásamt hita og rakatækjum fyrir Hot Yoga og almennan hóptímasal . Í stöðinni verður heitur pottur , kaldur pottur fyrir víxlböð og kæliþjálfun , infrarauð sauna og þurrgufa . World Class í Vatnsmýri verður því sú sextánda í hópi glæsilegra stöðva sem fyrir eru .